Placuit atque convenit inter Lanbertum, abbatem sancti Benedicti Floriacensis monasterii, et Rotardum, nobilem virum, ut res suas inter se commutare deberent, quod ita fecerunt. Dedit itaque Lantbertus prænominatus abbas partibus Rotardi curtile I in comitatu Matisconense, vicaria Caviniacense, in villa quæ dicitur Buxerias. Terminatur jam dicta terra de uno latus terra ipsius Rotardi, et de uno fronte terra prænominati vasalli, et de tertia parte terra sancti Benedicti et Raculfi, et de quarta parte via publica, et habet jam dicta terra per mensuram in longum perticas XXVII et in transversum perticas XVII. Et contra dedit Rothardus partibus sancti Benedicti, pro ipso curtilo, vineolam et pratum et curtiferum in eodem pago, et in ipsa vicaria vel etiam in eadem villa. Ea ratione jam dictus abba Lantbertus et Rothardus præfatas res concamiaverunt ut sine aliqua repetitione unusquisque teneat et possideat quod a pare suo accepit. Et ut hæc commutatio stabilis permaneat, manu nostra et manibus quorumdam fratrum nostrorum subterfirmari decrevimus. Actum Patriciaco villa publice. Signum Lantbertus dono Dei abbas huic concamino hortantibus fratribus subscripsi. Signum Aregaudus monachus. Signum Benedictus monachus. Signum Jeronimus monachus. Signum Ingrannus monachus. Datum mense augusto, anno II regnante domno Rodulfo rege. S. Gunfredus scripsit.